Aanlyn taalondersteuning vir studente | US Taalsentrum
Op 22/03/2020 geplaas · In Aanlyn taalondersteuning geplaas
Kyk hier om te sien hoe jy die beste aanlyn taalondersteuning as student kan kry!
Skryfkonsultasies: Bespreek jou eie skryfwerk met 'n opgeleide Skryflab-konsultant. Jy kan 'n afspraak op KENAKO maak vir 'n aanlyn skryfkonsultasie via MS Teams (jy sal 'n Teams-uitnodiging ontvang nadat jy die afspraak gemaak het), of e-pos ons vir 'n afspraak:
Skryfwerksessies: Woon 'n pasgemaakte aanlyn werksessie by om jou te help skryf aan jou navorsingsvoorstel, literatuuroorsig, tesis of artikel. Jy kan selfs 'n skryfsteungroep deur die Skryflab stig. Kontak ons vir 'n lys geskeduleerde werksessies wat einde April/begin Mei sal afskop.
Leeskonsultasies en -werksessies: Leer op 'n strategieser en meer bedrewe manier lees. Ons Leeslab bied 'n program vir visuele en kognitiewe prosessering aan om jou leesvermoë te optimeer.
Engels-kursusse: Verbeter jou akademiese Engels met ons aanlyn English for Academic Purposes-program (EAP), wat 'n keuse bied van twee EAP-modules, gelyklopend of afsonderlik: Reading & Writing en Speaking & Language. Of skryf in vir ons aanlyn Intensive English-program (IEP) om jou lees-, skryf-, praat- en luistervaardighede te ontwikkel. Jy kan ook 'n gemengdeleer-TEFL-kursus (om Engels as vreemde taal te onderrig) by ons doen. Verder bied ons 'n aanlyn voorbereidingskursus vir die IELTS-eksamen aan om jou te help om strategieë te ontwikkel vir dié eksamen, voorgeskryf deur die International English Language Testing System.
Afrikaans- en Xhosa-kursusse: Leer Afrikaans of Xhosa en smee só sterker bande met ander. Jy kan sosiale taalvaardighede deur ons Taalleerhub aanleer: probeer tandemleer met 'n maat, oorlewingsessies of groepsleer. Kontak ons vir 'n lys van wat ons aanlyn aanbied. Ons bied ook semesterkursusse vir internasionale studente aan.
Akademiese Geletterdhede: Rus jouself toe vir strategiese kommunikasie – in 'n akademiese opset en in jou beroep en bedryf – met ons kredietdraende modules vir akademiese geletterdhede wat in die fakulteite aangebied word. Modules fokus op professionele, besigheids- en wetenskapskommunikasie, skryfvaardighede en bedrewenheid in akademiese diskoers.
Tolking: Hoewel ons nie aanlyn klasse intyds tolk nie, het ons Tolkdiens 'n ervare span professionele tolke wat sal seker maak dat diegene wat ons dienste nodig het, toegang het tot hul lesinginhoud deur die vertaling van podsendings. In Afrikaans of Engels, afhangend van die taal van leer en onderrig, en soms in Xhosa.
Taalversorging en vertaling: Gebruik die Taaldiens om enige dokumente te laat redigeer en vertaal – byvoorbeeld jou navorsingsvraelyste, toestemmingsvorms en opsomming. Ons na vertaal 15 tale, Xhosa ingesluit.
Transkribering: Kry 'n professionele transkripsie van jou navorsingsonderhoude sodat jy jou in die navorsing self kan ingrawe.